18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1159 της 21/30 Σεπτ. 1981 (ΦΕΚ Α΄ 284) Περί σταθμών παραλληλεπιπέδου και κυλινδρικού σχήματος μέσης ακριβείας και σταθμών ακριβείας ανωτέρας της μέσης ακριβείας, σε συμμόρφωση προς τις Οδηγίες του Συμβουλίου των Ευρωπαϊκών Κοινοτήτων 71/317/ΕΟΚ της 26ης Ιουλ. 1971 και 74/148/ΕΟΚ της 4ης Μαρτ. 1974. ΄Εχοντας υπόψη: α)Το άρθρο 2 του Ν. 945/1979 «περί κυρώσεως της συνθήκης προσχωρήσεως της Ελλάδος εις την Ευρωπαϊκήν Οικονομική Κοινότητα και την Ευρωπαϊκή Κοινότητα Ατομικής Ενεργείας ως και της συμφωνίας περί προσχωρήσεως της Ελλάδος εις την Ευρωπαϊκήν Κοινότητα ΄Ανθρακος και Χάλυβος». β)Τα άρθρα 2, 143 και 145 της Πράξεως προσχωρήσεως της Ελληνικής Δημοκρατίας στις Ευρωπαϊκές Κοινότητες. γ)Την υπ’ αριθ. 71/317/ΕΟΚ Οδηγία του Συμβουλίου της 26ης Ιουλίου 1971 «περί προσεγγίσεως των νομοθεσιών των Κρατών μελών των αναφερομένων στα παραλληλεπίπεδα σταθμά μέσης ακριβείας από 5 έως 50 χιλιόγραμμα και στα κυλινδρικά σταθμά μέσης ακριβείας από 1 γραμμάριο έως 10 χιλιόγραμμα» μετά των παραρτημάτων της, δημοσιευθείσα στην Ελληνική Γλώσσα στην Ειδική ΄Εκδοση της Επίσημης Εφημερίδας των Ευρωπαϊκών Κοινοτήτων της 31ης Δεκεμβρίου 1980, κατηγορία 13 Βιομηχανική Πολιτική, τόμος 001. δ)Την υπ’ αριθ. 74/148/ΕΟΚ Οδηγία του Συμβουλίου της 4ης Μαρτίου 1974 «περί προσεγγίσεως των νομοθεσιών των Κρατών Μελών των σχετικών με τα σταθμά 1 έως 50 ακριβείας ανωτέρας της μέσης ακριβείας» μετά του παραρτήματός της, δημοσιευθείσα στην Ελληνική Γλώσσα στην Ειδική ΄Εκδοση της Επίσημης Εφημερίδος των Ευρωπαϊκών Κοινοτήτων της 31ης Δεκεμβρίου 1980, κατηγορία 13 Βιομηχανική Πολιτική, τόμος 002. ε)Την υπ’ αριθ. 907/1981 Γνωμοδότηση του Συμβουλίου της Επικρατείας. Με πρόταση των Υπουργών Συντονισμού και Εμπορίου, αποφασίσαμε: Σελ. 76,46(γ) Τεύχος Ζ102-Σελ. 10 ΄Αρθρο 1. Το παρόν Προεδρικό Διάταγμα εκδίδεται με σκοπό την συμμόρφωση της Ελληνικής Νομοθεσίας προς τις διατάξεις των Οδηγιών του Συμβουλίου 71/317/ΕΟΚ «περί προσεγγίεσεως των νομοθεσιών των Κρατών μελών των αναφερομένων στα παραλληλεπίπεδα σταθμά μέσης ακριβείας από 5 έως 50 χιλιόγραμμα και στα κυλινδρικά σταθμά μέσης ακριβείας από 1 γραμμάριο έως 10 χιλιόγραμμα «και 74/148/ΕΟΚ» «περί προσεγγίσεως των νομοθεσιών των Κρατών μελών των σχετικών με τα σταθμά 1mg έως 50 kg ακριβείας ανωτέρας της μέσης ακριβείας» και των παραρτημάτων αυτών, οι οποίες έχουν δημοσιευθεί στην Ελληνική Γλώσσα στην Επίσημη Εφημερίδα των Ευρωπαϊκών Κοινοτήτων (Ειδική Έκδοση της 31 Δεκεμβρίου 1980, κατηγορία 13 Βιομηχανική Πολιτική, τόμοι 001 και 002 αντίστοιχα). ΄Αρθρο 2. Το παρόν Προεδρικό Διάταγμα αφορά: 1.Τα σταθμά μέσης ακριβείας που έχουν τις ακόλουθες ονομαστικές τιμές: -σταθμά παραλληλεπίπεδα των 5, 10, 20 και 50 kg -σταθμά κυλινδρικά των 1, 2, 5, 10, 20, 50, 100, 200 και 500 kg και 1, 2, 5 και 10 kg. 2.Τα σταθμά ακριβείας ανωτέρας της μέσης ακριβείας με ονομαστικές τιμές από 1 mg έως 50 kg. Το παρόν δεν εφαρμόζεται στα σταθμά μετρικών καρατίων και στα σταθμά ειδικών τομέων. ΄Αρθρο 3. 1.Τα χαρακτηριστικά των σταθμών σχήματος παραλληλεπιπέδου, μέσης ακριβείας, από 5 έως 50 kg και των σταθμών κυλινδρικού σχήματος μέσης ακριβείας από 1 g έως 10 kg καθορίζονται στα παραρτήματα της Οδηγίας 71/317/ΕΟΚ. 2.Τα χαρακτηριστικά (ονομαστικές τιμές, σχήμα, μέγιστα ανεκτά σφάλματα κ.λ.π.) των σταθμών από 1 mg έως 50 kg ακριβείας μεγαλυτέρας της μέσης ακριβείας καθορίζονται στο παράρτημα της Οδηγίας 74/148/ΕΟΚ. ΄Αρθρο 4. 1.Τα σταθμά τα οποία μπορούν να λάβουν τις σφραγίδες και τα σήματα ΕΟΚ περιγράφονται και απεικονίζονται στα παραρτήματα των Οδηγιών 71/317/ΕΟΚ και 74/148/ΕΟΚ του Συμβουλίου της ΕΟΚ. 2.Τα σταθμά δεν αποτελούν αντικείμενο εγκρίσεως προτύπου ΕΟΚ αλλά υπόκεινται στον αρχικό έλεγχο ΕΟΚ. ΄Αρθρο 5. Επιτρέπεται η θέση σε κυκλοφορία στην αγορά και η χρήση των ανωτέρω σταθμών τα οποία είναι εφοδιασμένα με τη σφραγίδα αρχικού ελέγχου ΕΟΚ. ΄Αρθρο 6. Η ισχύς του παρόντος αρχίζει από την 1η Ιανουαρίου 1981. Κάθε άλλη διάταξη που αντίκειται στο παρόν καταργείται. 5.Β.β.18 Μέτρα και Σταθμά 